**Joonas Liimatainen** (s. 4. heinäkuuta 1991 Tampere) on suomalainen jääkiekkopuolustaja, joka edustaa Vaasan Sportia lainalla SM-liigajoukkue Tampereen Tapparasta. Hän on aiemmin pelannut Tapparassa 37 SM-liigaottelua tehopistein 2+7=9 ja keräten 30 jäähyminuuttia. Liimatainen on pelannut myös Kazakstanin ja Iso-Britannian pääsarjoissa. Jatkoaika-sivuston mukaan Liimatainen on isokokoiseksi pelaajaksi sulavasti luisteleva ja hyvin kiekkoa käsittelevä puolustaja joka viihtyy fyysisessä pelissä. Hän saa sekä yli- että alivoimavastuuta. Hänen heikkouksiinsa lueteltiin ylipelaaminen kiekon kanssa ja jäähyherkkyys.

Ura
---

### Seuraura

Liimatainen on Tampereen Ilveksen kasvatti ja pelasi sen junioreissa vielä hyökkääjänä. Hän oli kaudella 2006–2007 karsintasarjassa joukkueen C-nuorten paras pistemies ja syöttäjä tehoilla 7+13=20. Runkosarjassa Liimatainen oli 13 osumallaan Ilveksen paras maalintekijä. Hän siirtyi kaudeksi 2007–2008 Tapparan B-nuoriin jossa vaihtoi hyökkääjän paikalta puolustajaksi. Liimatainen oli heti tehoilla 7+20=27 joukkueen tehokkain puolustaja. Liimatainen teki SM-liigadebyyttinsä seuraavalla kaudella (2008–2009) ollessaan vasta 17-vuotias. Hän pelasi kauden ainoaksi jääneen SM-liigaottelunsa 28. helmikuuta 2009 Saimaan Palloa vastaan ja keräsi siinä teholukeman +1.

Kauden 2009–2010 Liimatainen pelasi kokonaan Tapparan A-nuorissa ja toimi joukkueen varakapteenina. Hän oli tehoilla 4+11=15 joukkueen tehokkain puolustaja. Liimatainen nostettiin kaudeksi 2010–2011 Tapparan SM-liigarinkiin, mutta hän ei pelannut kauden aikana otteluakaan SM-liigassa. Liimatainen kuitenkin sai peliaikaa harjoituskaudella 2010 pelatussa European Trophy -turnauksessa ja hän pelasi miesten pelejä myös kahden Mestis-ottelun verran alle 20-vuotiaiden maajoukkueessa. Suurimman osan kaudestaan Liimatainen pelasi kuitenkin vielä Tapparan A-nuorissa, joiden tehokkain puolustaja hän oli tehoilla 2+24=26. Liimatainen sijoittui A-nuorten SM-liigan puolustajien pistepörssissä kuudenneksi HIFK:n Christian Silfverin kanssa.

Liigauransa toisen ottelun Liimatainen pelasi yli kahden vuoden jälkeen debyytistään kaudella 2011–2012. Hän paikkasi alkukaudella loukkaantumisia, mutta murtautui Tapparan liigajoukkueen kokoonpanoon ja kuului heikon kauden pelanneen joukkueen positiivisiin yllättäjiin. Liimataisen tulokaskausi toi 37 runkosarjaottelussa tehot 2+7=9. Hän teki liigauransa avausmaalin 21. lokakuuta 2011 JYPiä vastaan. Liimatainen kärsi kauden aikana myös ylävartalovammasta joulu- ja tammikuussa. A-nuorissa hän pelasi kauden aikana kuusi ottelua. Liimatainen teki tammikuussa 2012 kolmivuotisen jatkosopimuksen Tapparan kanssa.

Ennen kautta 2012–2013 Liimatainen pelasi Tapparassa kaksi European Trophy -ottelua, kunnes joukkue lainasi hänet koko kauden ajaksi hakemaan peliaikaa Mestis-joukkue Vaasan Sportista elokuussa 2012. Loukkaantumiset pilasi kuitenkin Liimataisen kauden ja hän pelasi runkosarjan aikana vain 28 ottelua.

Kaudeksi 2013–2014 Liimatainen teki vuoden mittaisen sopimuksen Mestis-joukkue Lempäälän Kisan kanssa, mutta hänen sopimuksensa purettiin yhteisymmärryksessä kauden kynnyksellä siirtyäkseen Kazakstanin mestaruussarjassa pelaavan HK Astanan kanssa, hän kerkesi pelaamaan siellä vain yhden runkosarjaottelun polvivamman takia. Seuraavaksi Liimatainen siirtyi joulutaukoon asti ulottuvalla sopimuksella Suomi-sarjajoukkue Nokian Pyryyn. Hän pelasi sielläkin vain kolme ottelua, kunnes Liimatainen siirtyi Iso-Britannian EIHL-liigan Cardiff Devilsiin. Hän kuitenkin loukkaantui kolmen pelaamansa ottelun jälkeen, eikä Liimatainen palannut loppukaudella enää kaukaloihin loukkaantumisten takia*lähde?*. 

Kaudeksi 2014–2015 Liimatainen oli siirtymässä taas LeKiin, mutta hän jätti joukkueen jälleen ennen kauden alkua siirtyäkseen ulkomaille. Liimatainen teki runsas viikko myöhemmin sopimuksen EIHL-joukkue Dundee Starsin kanssa. 11 pelaamansa ottelun jälkeen, lokakuussa 2014 hänet kiinnitettiin NIHL-liigan Invicta Dynamosiin. Liimatainen ei kuitenkaan koskaan saapunut joukkueen vahvuuteen ja marraskuussa Dynamosin seurajohto päätti vastaamattomien yhteydenottojen jälkeen etsiä uuden vahvistuksen hänen tilalleen. Liimatainen ei pelannut loppukaudella enää missään.

Syyskuussa 2015 Liimatainen teki loppukauden 2015–2016 kattavan sopimuksen KPK:n kanssa.*lähde?*

Elokuussa 2016 Liimatainen teki koko kauden mittaisen sopimuksen Oxford City Starsiin (NIHL) opiskelujen takia. Liimatainen ilmoitti joukkueen kotisivuilla, että opiskelut veivät liikaa aikaa jonka takia hän ei pelannut kautta loppuun. Hän kerkesi pelaamaan 16 ottelua Oxford City Starsin paidassa.
*lähde?*

### Maajoukkueura

Liimatainen on ollut eri ikäkausimaajoukkueiden mukana, mutta on ollut vain yhdessä poikien maaottelussa kokoonpanossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Tappara | A-SM | 22 | 2 | 2 | 4 | 64 | – | – | – | – | – |
|  | Tappara | SM-liiga | 1 | 0 | 0 | 0 | 0 | – | – | – | – | – |
| 2009–2010 | Tappara | A-SM | 42 | 4 | 11 | 15 | 71 | – | – | – | – | – |
| 2010–2011 | Suomi U20 | Mestis | 2 | 0 | 0 | 0 | 2 | – | – | – | – | – |
|  | Tappara | A-SM | 42 | 2 | 24 | 26 | 54 | – | – | – | – | – |
| 2011–2012 | Tappara | A-SM | 6 | 2 | 2 | 4 | 2 | – | – | – | – | – |
|  | Tappara | SM-liiga | 36 | 2 | 7 | 9 | 30 | – | – | – | – | – |
| 2012–2013 | Sport | Mestis | 28 | 2 | 5 | 7 | 12 | 5 | 0 | 1 | 1 | 6 |
| 2013–2014 | HK Astana | Kazakhstan | 1 | 0 | 0 | 0 | 0 | – | – | – | – | – |
|  | PYRY | Suomi-sarja | 3 | 1 | 0 | 1 | 2 | – | – | – | – | – |
|  | Cardiff Devils | EIHL | 3 | 0 | 1 | 1 | 6 | – | – | – | – | – |
| 2014–2015 | Dundee Stars | EIHL | 11 | 0 | 0 | 0 | 4 | – | – | – | – | – |
| 2 kautta | yhteensä | SM-liiga | 37 | 2 | 7 | 9 | 30 | – | – | – | – | – |
| 2 kautta | yhteensä | Mestis | 30 | 2 | 5 | 7 | 14 | 5 | 0 | 1 | 1 | 6 |

Lähteet
-------

* Joonas Liimatainen The Internet Hockey Databasessa (englanniksi)
* Joonas Liimatainen *Elite Prospects*. Everysport Media Group AB.  (englanniksi)

### Viitteet

1. ↑  16-vuotias sentterilupaus nousee SM-liigaan *Tappara.fi*.  1.10.2011. Tamhockey Oy. Viitattu 11.3.2013.
2. ↑  "Pitää uskaltaa puhua ääneen mestaruuden uusimisesta" *Jatkoaika.com*. Viitattu 12.1.2018.
3. 1 2 3  Joonas Liimatainen *Elite Prospects*. Everysport Media Group AB.  (englanniksi)
4. ↑  Tilastot – SM-liiga  28.2.2009. SM-liiga. Viitattu 18.1.2011.
5. ↑  Härkönen, Tuomas; Hietanen, Jarno: Tapparan pelaaja-arvostelut 2011–2012  14.4.2012. Jatkoaika.com. Viitattu 15.4.2011.
6. ↑  Tilastot – SM-liiga  21.10.2011. SM-liiga.  Arkistoitu 21.10.2011. Viitattu 15.4.2011.
7. ↑  Raportti – SM-liiga  21.10.2011. SM-liiga. Viitattu 15.4.2011. [vanhentunut linkki]
8. 1 2  Joonas Liimatainen *Tappara.fi*. Tamhockey Oy. Viitattu 15.4.2011.
9. ↑  Barkoville monivuotinen jatkosopimus  25.1.2012. Jatkoaika.com. Viitattu 15.4.2011.
10. ↑  16-vuotias sentterilupaus nousee SM-liigaan  1.10.2011. Tappara. Viitattu 11.3.2013.
11. ↑  Sport vahvistuu Merellä ja Liimataisella *Jatkoaika.com*.  21.8.2012. Jatkoaika. Viitattu 26.8.2012.
12. ↑  Vähämaa, Toni: Sportin pelaaja-arvioinnit 2012–13: Kaukana parhaastaan  10.3.2013. Jatkoaika.com. Viitattu 11.3.2013.
13. ↑  LeKi nappasi Laitisen ja Liimataisen  19.6.2013. Jatkoaika.com. Viitattu 2.2.2016.
14. ↑  Joonas Liimatainen jättää LeKin  5.9.2013. Jatkoaika.com. Viitattu 2.2.2016.
15. ↑  Suomalaisväriä Kazakstanin kiekkoliigaan  7.10.2013. Jatkoaika.com. Viitattu 2.2.2016.
16. ↑  Liimatainen vahvistamaan PYRYn puolustusta  1.11.2013. Nokian Pyry ry.  Arkistoitu 29.3.2016. Viitattu 2.2.2016.
17. ↑  Suomalaispuolustaja siirtyy Walesiin – "Päätös oli melko helppo"  20.11.2013. SuomiKiekko. Viitattu 2.2.2016.
18. ↑  LeKi avasi kymmenellä sopimuksella, myös valmennusryhmä täydentyi  18.6.2014. Jatkoaika.com. Viitattu 2.2.2016.
19. ↑  LeKi sopimukseen maajoukkuepelaajan kanssa  3.9.2014. Jatkoaika.com. Viitattu 2.2.2016.
20. ↑  Tapparasta tuttu pakki siirtyy Skotlantiin  9.12.2014. SuomiKiekko. Viitattu 2.2.2016.
21. ↑  Finnish D-man Joonas joins up with the Dynamos  26.10.2014. InvictaDynamos. Viitattu 2.2.2016. (englanniksi)
22. ↑  Parrish on the hunt after Joonas no-show  16.11.2014. InvictaDynamos.  Arkistoitu 18.3.2016. Viitattu 2.2.2016. (englanniksi)